कुंए और मक्के के खेत के सामने अपने घर में बाईस साल की यह लड़की इस सुबह अपने पति को याद करती है।. अपने पति के परिवार पर आश्रित. गरीब किसान परिवार लेकिन इस लड़की के हाथ में सोने की परत वाली घड़ी. सिल पर मसाले पीसती है, चूल्हे पर सब्जी तलती है, भुट्टे सेंकती है. आंगन में खनकती बूंदों के दरमियां रंगीन चूडि़यों बीच ढुलकती घड़ी बजती रहती है. इस पूरे प्रदेश में कोई ग्रामीण महिला अब तक नहीं देखी जो घड़ी पहने हो, यह भी याद नहीं आता कब किसी औरत को सिल पर बट्टा घिसते वक्त घड़ी पहने देखा था.